มีรถกระบะสีดำเลขทะเบียน 3ฒณ9443 มายึดถนนปากซอยเสรีไทย63 เป็นที่จอดรถส่วนตัว ทำให้พื้นผิวจราจรเสียไปหนึ่งช่องทางขาเข้าหมู่บ้าน ที่ผ่านมาได้มีการโทร.แจ้งเรื่องขอความช่วยเหลือไปยังม สน.บึงกุ่ม แต่ไม่ได้รับการแก้ไข รถคันดังกล่าวก็ยังมายึดพื้นที่ถนนปากซอยเป็นที่จอดรถส่วนตัวเหมือนเดิม ทำให้รถคันอื่นทำตามตอนนี้มีรถอีกสองคันมาจอดที่ปากซอยทำให้การเข้าออกติดขัดล่าช้าเพราะเข้าออกได้ทีละคันเท่านั้น จึงขอความกรุณามายัง กทม.ช่วยหาทางจัดการให้มีการเข้าออกหมู่บ้านกันโดยสะดวกด้วยจักขอบคุณยิ่ง
      อนึ่ง อีกเรื่องคือ ในหมู่บ้าน มีการต่อเติมซ่อมแซมบ้าน ก็มีการถือสิทธิ์ยึดถนนหน้าบ้านตัวเองเป็นที่กองวัสดุก่อสร้าง แล้วจอดรถของช่าง ทำให้ช่องทางรถวิ่งได้ช่องเดียวเช่นกัน ถามว่า การต่อเติมบ้านของเขาขออนุญาตเขตหรือเปล่า? ถ้าขอแล้ว เขตอนุญาตให้เขาปิดถนนได้หนึ่งช่องทางหรือ? มันเป็นปัญหาที่ทำให้คนในหมู่บ้านต้องเกิดเหตุกระทบกระทั่งกัน และอาจบานปลายได้ ขอให้ทาง กทม.ช่วยแก้ปัญหาให้ด้วย เพราะร้องไปที่เขตเหมือนโยนก้อนหินลงน้ำในบึงใหญ่ ไม่กี่วินาทีก็เงียบหายไร้ร่องรอย